Pismo namjere

Poštovani,

Moje ime je Milibor Vicanović, rođen 31.08.1970. godine u Somboru. Osnovno i srednje obrazovanje, kao i profesionalnu karijeru, izgradio sam u Banjaluci (Bosna i Hercegovina). Po struci sam mašinski tehničar sa više od 30 godina iskustva u različitim oblastima industrije, uključujući proizvodnju i ugradnju bravarskih proizvoda, PVC i ALU stolarije, vanjskih roletni, garažnih vrata (sekcionih), ogradnih sistema, kliznih, krilnih i plivajućih kapija, kao i kompletnu automatizaciju ovih sistema.

Kao neko ko je započeo radni angažman još u mladosti, sa 16 godina, prateći stope svog oca, neprekidno sam razvijao i unapređivao svoje vještine, uvodeći nove tehnologije i inovacije u našu ponudu. Iako sam često primjenjivao inovativna rješenja u svakodnevnom radu, tek sam u kasnijim godinama odlučio da ih formalno predstavim javnosti, što je rezultiralo značajnim priznanjem na takmičenjima za tehničke inovacije.

Nedavno sam podnio zahtjev za patent u Republici Srpskoj, koji je uspješno prihvaćen. Radi se o inovativnom proizvodu, prototipu vanjske AL roletne sa daljinskim upravljanjem, koja ima mogućnost funkcionisanja na način koji nije poznat na našem, evropskom, niti svjetskom tržištu. Ovaj inovativni prototip donosi potencijal za potpuno novi pristup, koji do sada nije viđen u ovoj industriji. Prototip je funkcionalan i već 18 mjeseci ga uspješno testiram u svojoj radionici. Ovaj proizvod je namijenjen za plasman na tržištu Evropske unije, s obzirom na to da u ovoj oblasti već dugo nije bilo značajnih inovacija koje bi ponudile napredna i sveobuhvatna rješenja.

S obzirom na potencijal ovog proizvoda i mogućnost da obogati tržište inovativnim rješenjem, tražim poslovnog partnera ili investitora s kojim bih mogao da udružim snage u daljem razvoju i komercijalizaciji. Takođe, trenutno radim na razradi dodatnih projekata koji bi mogli donijeti još veći uspjeh na tržištu.

Važno je napomenuti da moj tim i ja posjedujemo znanje i iskustvo neophodno za uspješnu realizaciju ovog projekta. Naš cilj je uspostaviti obostrano korisnu saradnju, gdje bi investitor dobio optimizovana tehnička rješenja i potpunu podršku u rješavanju svih potencijalnih izazova.

Bio bih Vam veoma zahvalan ako biste mi pružili priliku za razgovor, sastanak i prezentaciju inovativnog proizvoda. Radujem se Vašem odgovoru i prilici da detaljnije predstavim ovaj projekat.

Adresa: Save Tekelije 7, 78000 Banja Luka, Bosna i Hercegovina

Kontakt telefon: +387 65 589 117

E-mail: [info@millikoseroletne.com](mailto:info@millikoseroletne.com)

Web site: https://millikoseroletne.com/

Srdačan pozdrav,

Milibor Vicanović